הכוכב הבא של ישראל לאירוויזיון 2026

**הכוכב הבא של ישראל לאירוויזיון 2026** היא העונה השתים-עשרה של תוכנית המציאות הישראלית "הכוכב הבא". את התחרות מנחים אסי עזר ורותם סלע, ופאנל השופטים מורכב מאיתי לוי, אסף אמדורסקי, קרן פלס, שירי מימון, עדן חסון ושופט אורח שיתחלף לסירוגין. הזוכה בתחרות **[[נועם בתן]]** ייצג את  באירוויזיון 2026, שיתקיים בווינה שבאוסטריה, עם השיר "Michelle".

## רקע
לקראת אירוויזיון 2026 עלו קריאות מצד גורמים באירופה להדיח את ישראל מהתחרות, והנציג שייבחר בעונה השתים עשרה של התוכנית ייצג את המדינה בתחרות.

פאנל השופטים מורכב מאיתי לוי, אסף אמדורסקי, קרן פלס, שירי מימון ועדן חסון. ב-8 ביולי 2025 נודע כי השופט רן דנקר יעזוב את התוכנית לאחר מספר עונות כשופט. הצבעת השופטים כולה היוותה 60% מהקולות (כאשר כל שופט היווה 12% מהקולות) ואת 40% הקולות הנוספים היווה הקהל באולפן.

בנוסף, הוחלט לשנות את שמה של התוכנית מ"הכוכב הבא לאירוויזיון" ל"הכוכב הבא של ישראל לאירוויזיון".
## מהלך התחרות
### שלב האודישנים
שלב האודישנים משודר החל מ-11 בנובמבר 2025.

בין המתמודדים היו: תאיר אדנק, אחותו של משתתף העונה השישית של הכוכב הבא אופק אדנק; שירה זלוף, משתתפת העונה החמישית של דה וויס ישראל; שיה אביתן, משתתפת העונה הרביעית של אקס פקטור ישראל; מוריאל הרוש, הבת של הזמר איציק הרוש; נועם בתן, פיינליסט תוכנית המציאות אביב או אייל; אליאור שמש, משתתפת העונה החמישית של דה וויס ישראל; הזמרת גל דה פז; הזמרת דורין אור אעידן, משתתפת עבר בעונה הרביעית של תוכנית הדוקו-ריאליטי TLV - עושים את תל אביב; ליאור קקון, פיינליסטית העונה הרביעית של The Voice ישראל ואחותה של השייטת האולימפית שי קקון; שיר עזריה, משתתפת העונה הראשונה של פרויקט הלהקה ששודרה בערוץ הילדים; סתיו וקנין, חברת להקת הבנות לוליפופ, שהורכבה משלוש זוכות העונה השנייה של פרויקט הלהקה אשר השתתפה גם בעונה החמישית של הכוכב הבא; להקת הפאנק-פופ פורטרט; מייסי קשתי, אחותו של כדורגלן העבר טום קשתי, שהשתתפה יחד עם אחיה ריי בעונה החמישית של The Voice ישראל; אלירז זאדה, משתתף העונה השלישית של אקס פקטור ישראל; סער הדר, בנו של המנחה צביקה הדר; יסמין שמעוני, משתתפת העונה האחת-עשרה של הכוכב הבא; הלה גורליק, משתתפת העונה הרביעית של בית ספר למוסיקה; זמרת האופרה דניאלה לוגסי; זמר האופרה גון הלוי; הזמרת והיוצרת ג'ני פנקין, משתתפת העונה הראשונה של The Voice ישראל; חבר להקת היי פייב לשעבר, מייקל הרפז; נתן בן שמעון, משתתף העונה התשיעית של הכוכב הבא; סנדי דרעי, כותבת שירי קיי פופ; נוריאל ישר, כותב מלחין ומפיק מוזיקלי ליוצרים רבים; רותם שרעבי, אחייניתו של שורד השבי אלי שרעבי; מאיה רוז, משתתפת העונה השלישית של הכוכב הבא (נקראה אז מאיה ברנדסקי).

### שלב הרכבת הנבחרת
שלב הרכבת הנבחרת שודר ב-12 בדצמבר 2025. בשלב זה, צומצמה כמות המתמודדים שעברו את האודישן הראשוני מ-68 ל-21 מתמודדים. בשלב זה, כל 68 המתמודדים ביצעו שיר אינטימי ובסופו החליטו השופטים מי הם 21 המתמודדים שיעברו ויכנסו לנבחרת.





### שלב הספה החמה
שלב הספה החמה שודר ב-13 בדצמבר, ב-16 בדצמבר וב-20 בדצמבר 2025.

בשלב זה, הנבחרת חולקה לשלוש קבוצות של שבעה מתמודדים. בכל פרק, המתמודד עם הציון הנמוך ביותר הודח. בסוף שלב זה צומצמה הנבחרת ל-18 מתמודדים.

### שלב הדואטים
שלב הדואטים שודר ב-22 וב-23 בדצמבר 2025 והורכב משני שלבים:

בשלב הראשון, 18 המתמודדים יחולקו לשתי קבוצות ולזוגות ויבצעו דואטים. בכל משדר זוג המתמודדים עם הציון הנמוך ביותר יועמד להדחה.

בשלב השני, השופטים הצילו מהדחה אחד מתוך שני המועמדים להדחה. בשלב זה צומצמה הנבחרת ל-16 מתמודדים.

### שלב הדו-קרב
שלב הדו-קרב שודר ב-27 וב-28 בדצמבר 2025.

בשלב זה, כל משדר הורכב משני שלבים:

בשלב הראשון, שמונת המתמודדים חולקו לארבעה דו-קרבי קטגוריות. מכל דו-קרב, המתמודד עם הציון הגבוה יותר עבר לשלב הבא.

בשלב השני, השופטים הצילו מהדחה שלושה מתוך ארבעת המתמודדים שלא עברו את השלב הראשון.

בשלב זה צומצמה הנבחרת ל-14 מתמודדים.

### שלב הדואט בהפתעה
שלב הדואט בהפתעה שודר ב-30 בדצמבר 2025, ב-3 וב-4 בינואר 2026.

בשלב זה כל מתמודד הופיע עם זמר מפורסם בהפתעה, וההצבעות לכל ביצוע התקיימו לאחריו. בסוף כל משדר, המתמודד עם הציון הנמוך ביותר הודח. בשלב זה צומצמה הנבחרת ל-11 מתמודדים.

### שלב הא-קפלה
שלב הא-קפלה שודר ב-6 וב-7 בינואר 2026.

בשלב זה, כל מתמודד נדרש לשיר א-קפלה במשך כמה שניות מביצועו. בכל משדר, שני המתמודדים עם הציון הנמוך ביותר הועמדו להדחה ואחד מהם הודח על פי החלטת השופטים. בשלב זה צומצמה הנבחרת ל-9 מתמודדים.

### ספיישל שלמה ארצי
ספיישל "שלמה ארצי" שודר ב-10 ו-11 בינואר 2026.

בשלב זה, כל מתמודד ביצע שיר של שלמה ארצי לבחירתו. בכל משדר, שני המתמודדים עם הציון הנמוך ביותר הועמדו להדחה ואחד מהם הודח על פי החלטת השופטים. בסוף השלב צומצמה הנבחרת ל-7 מתמודדים.

### שמינית הגמר
שלב שמינית הגמר שודר ב-13 בינואר 2026.

משלב זה והלאה, השופטים העניקו בסיום כל ביצוע ניקוד בין 6 ל-12 נקודות והיוו 50% מהתוצאה הסופית. לאחר כל הביצועים, הקהל באולפן הצביע והעניק את 50% הנוספים.

בתום המשדר, שני המתמודדים עם התוצאות המשוקללות הנמוכות ביותר הועמדו להדחה, והשופטים החליטו את מי להדיח.

בחירת השופטים:

* אסף אמדורסקי - נווה לוי
* איתי לוי - שקד סולומון
* קרן פלס - נווה לוי
* שירי מימון - שקד סולומון
* עדן חסון - שקד סולומון

### שלב רבע הגמר
שלב רבע הגמר שודר ב-15 בינואר 2026.

בשלב זה, כל מתמודד ביצע שיר של חנן בן ארי לבחירתו.

בתום המשדר, שני המתמודדים עם התוצאות המשוקללות הנמוכות ביותר הועמדו להדחה, והשופטים החליטו את מי להדיח.

בחירת השופטים:

* אסף אמדורסקי - אלונה ארז
* איתי לוי - מייקל הרפז
* שירי מימון - מייקל הרפז
* עדן חסון - אלונה ארז
* קרן פלס - אלונה ארז

### שלב חצי הגמר
שלב חצי הגמר שודר ב-17 בינואר 2026.

בשלב זה, הצטרפו אל צוות השופטים, פרשני האירוויזיון מטעם תאגיד השידור הישראלי, אסף ליברמן ועקיבא נוביק.

בתום המשדר, שני המתמודדים עם התוצאות המשוקללות הנמוכות ביותר הועמדו להדחה, והשופטים החליטו את מי להדיח.

בחירת השופטים:

* אסף אמדורסקי - אלונה ארז
* איתי לוי - שקד סולומון
* עדן חסון - אלונה ארז
* שירי מימון - אלונה ארז

### שלב הגמר
שלב הגמר שודר ב-20 בינואר 2026 והורכב משני סבבים.

#### סיבוב ראשון
בסיבוב הראשון, התמודדו ארבעת המבצעים מול השופטים והקהל. בסיום כל ביצוע, כל שופט דירג את הביצוע בין 6 ל-12 נקודות. לאחר ההופעה האחרונה, נפתחה ההצבעה לצופים, באמצעות אפליקציית כאן, והם יכלו להצביע 10 פעמים לביצוע אחד מתוך הארבעה. ההצבעה התחלקה בצורה שווה בין השופטים והצופים - 50% לכל אחד. שלושת המתמודדים שקיבלו את מרב הקולות, עלו לסיבוב השני.

#### סיבוב שני
בסיבוב השני התמודדו שלושת המבצעים הנותרים מול השופטים והקהל. לאחר ההופעה האחרונה, נפתחה ההצבעה לצופים, באמצעות אפליקציית כאן, והם יכלו להצביע 10 פעמים לביצוע אחד מתוך השלושה. במהלך הצבעת הצופים, כל שופט מסר את הצבעתו על ידי חלוקת 8, 10 ו-12 נקודות לשלושת המתמודדים. ההצבעה התחלקה בצורה שווה בין השופטים והצופים - 50% לכל אחד. סך כל הנקודות שניתנו לשופטים לחלק בין שלושת המבצעים הוא 180 וכך גם לקהל הצופים.

## קישורים חיצוניים
* 

## הערות שוליים

12